ཞི་བདེ་ཉི་མའི་སྙན་ངགང་ཚོས་སྤྱང་གི་ལ་སློབ་སྦྱོང་བྱེད་དགོསནང་དུ་ཕྲ་བ་རང་ཉིད་དང་རགས་པ་སྤྱི་ཚོགས་གཉིས་གཞི་གཅིག་ཏུ་བཞག་ནས་རིམ་གྱིས་གླེང་མོལ་ལམ་འཆད་བརྗོད་ཀྱི་འགོ་བརྩམས་པ་ཡིན།སྤྱང་ཀི་ཡིས་རྩོམ་པ་པོ་རང་ཉིད་དམ་རང་དང་མཚུངས་པའི་མི་ཐམས་ཅད་དཔེ་མཚོན་བྱས་ཤིང་།དེའི་སྤྱི་ཚོགས་ནི་ཉིན་མཚན་གཉིས་ཀྱི་རི་ལུང་།གསོལ་སྟོན་བཤམས་པའི་ནགས་ཚལ།རང་ཁྱིམ་མིན་པའི་རི་སྒང་།མཚན་མོའི་ཐང་ཆེན།ཁ་དོག་ཡལ་བའི་ཡུལ་ལྗོངས་བཅས་ཡིན།འདིའི་རང་ཉིདསྤྱང་ཀིཞེས་པ་དེ་སྤྱི་ཚོགས་ཀྱི་འཁོར་ཡུག་དང་ཁ་ཁར་མ་སོང་བར་འཇིག་རྟེན་འདི་དང་གཞི་གཅིག་དུ་འདྲེས་ཡོད།འཇིག་རྟེན་འདི་ནི་འགལ་འདུའི་རྙོག་འཛིང་དང་རྩོད་འགྲན་གྱི་ཆོས་ཉིད་ཀྱིས་འཚང་བའི་མཚན་མོ་ཞིག་སྟེ།སྤྱང་ཀི་ཁོ་ནས་རང་གི་སྐད་ཆ་སྟེ།སྐྱི་གཡའ་བའི་ཀུ་ཅོ་འདོན་ཐུབ་ལ་རྩ་དོན་ཡོད་པའི་སྒོ་ནས་རང་ཉིད་ཀྱི་འོས་འགན་སྒྲུབ་ཀྱིན་གདའ།རྩ་དོན་ཞེས་པའང་མ་གཞི་ནས་རང་གི་རང་བཞིན་ལས་མ་འདས།